আলবেনিয়ায় ইসলাম (1800-1912)

উনিশ শতকের শুরুতে ইউরোপের আলবেনিয়ার বিভিন্ন এলাকায় ইসলাম সুসংহত হয়ে ওঠে।এর পূর্বে   সতের এবং আঠারো শতকে বেশিরভাগ আলবেনীয়েরা ইসলামে ধর্মান্তরিত হওয়া শুরু করে। ১৮৭০-এর দশকের পূর্বাঞ্চলীয় সংকট এবং আলবেনীয়দের জন্য দেশভাগের ভূ-রাজনৈতিক প্রভাবের সাথে সাথে, উদীয়মান জাতীয় জাগরণ দেশটির সমস্যা ও প্রত্যাশার কেন্দ্রবিন্দুতে পরিণত হয় । মুসলিম আলবেনীয়দের, ইসলাম এবং অটোমান সাম্রাজ্যের মধ্যে সম্পর্ক নিয়ে টানাপোড়েন চলে। এসব ঘটনা এবং ইসলামকে ঘিরে আবর্তিত অন্যান্য পরিবর্তনশীল সামাজিক বিষয় আলবেনীয় মুসলিম ধর্ম এবং এর সাথে তাদের সম্পর্ককে  প্রভাবিত করে। বিশ শতকে পরিচালিত সেই  টানাপোড়েন এবং দৃষ্টিভঙ্গি আলবেনীয়ায় ইসলাম গঠনের উপর গভীর প্রভাব ফেলে, যা কমিউনিস্ট যুগে আবির্ভূত হয়।

## পটভূমি
ডান|থাম্ব|364x364পিক্সেল|১৯০৮ সালের অটোমান আদমশুমারি এবং ১৯১৬-১৮ সালের অস্ট্রো-হাঙ্গেরিয়ান আদমশুমারির উপর ভিত্তি করে ১৯০০-এর দশকের গোড়ার দিকে আলবেনিয়ায় ধর্মের আনুমানিক বন্টন। সুন্নি মুসলিম: সবুজ। বেকতাশি মুসলিম এবং অন্যান্য সুফি: সবুজ-নীল।
উনিশ শতকের শুরুতে আলবেনীয়রা তিনটি প্রধান ধর্মীয় গোষ্ঠীতে বিভক্ত ছিল। ক্যাথলিক আলবেনীয়ান- যারা অস্ট্রিয়ান সুরক্ষা এবং ইতালীয় ধর্মযাজকদের পৃষ্ঠপোষকতা পেত। কারণ স্কুল এবং গির্জায় তাদের আলবেনীয় জাতি-ভাষাগত প্রধান্য ছিল।  অন্যদিকে কনস্টান্টিনোপলের পিতৃতন্ত্রের অধীনে অর্থোডক্স আলবেনীয়রা গ্রীক ভাষায় ধর্মীয় শিক্ষা লাভ করত এবং অটোমান যুগের শেষের দিকে গ্রীক ভাষার   সাথে পরিচিতি লাভ করে।     এ সময় মুসলিম আলবেনীয়রা অটোমান সাম্রাজ্যের মোট বলকান আলবেনীয় জনসংখ্যার প্রায় ৭০% ছিল, যাদের আনুমানিক জনসংখ্যা দশ লক্ষেরও বেশি ছিল।   সংকট মুহূর্তে তাদের উত্থানের সাথে সাথে, মুসলিম আলবেনীয়রা অটোমান রাষ্ট্রের প্রতি আনুগত্য এবং উদীয়মান আলবেনীয় জাতীয়তাবাদী আন্দোলনের মধ্যে বিভক্ত হয়ে পড়ে।  ইসলাম, সুলতান এবং অটোমান সাম্রাজ্যকে ঐতিহ্যগতভাবে বৃহত্তর মুসলিম সম্প্রদায়ের অন্তর্ভুক্তির সমার্থক হিসেবে দেখা হত।  যদিও আলবেনীয় জাতীয়তাবাদী আন্দোলন আত্মনিয়ন্ত্রণের পক্ষে ছিল এবং রাষ্ট্রের মধ্যে আলবেনীয়দের পৃথক জাতি এবং ভাষা হিসেবে সামাজিক-রাজনৈতিক স্বীকৃতি অর্জনের জন্য প্রচেষ্টা চালিয়ে যেত।  ১৮৩৯ থেকে ১৮৭৬ সালের মধ্যে, তানজিমাত আমলে অটোমান সাম্রাজ্য আধুনিকীকরণের পথে এগিয়ে যায় এবং সরকারীভাবে সংস্কার শুরু করে  আলবেনীয় অটোমান অভিজাতরা তাদের বিরোধিতা করে, বিশেষ করে সাম্রাজ্যের অন্যান্য অংশ থেকে অটোমান কর্মকর্তাদের অটোমান আলবেনীয় অঞ্চল পরিচালনার জন্য পাঠানো হয় এবং  নতুন কেন্দ্রীভূত সামরিক শাসক নিয়োগ ব্যবস্থা প্রবর্তনের বিরোধিতা করে। 

## জাতীয় জাগরণ এবং ইসলাম
১৮৭৮ সালের রুশো-অটোমান যুদ্ধ এবং বার্লিন কংগ্রেসে প্রতিবেশী বলকান রাজ্যগুলির মধ্যে অটোমান আলবেনীয় অধ্যুষিত অঞ্চলগুলিকে বিভক্ত করার হুমকির ফলে এই লক্ষ্যগুলিকে রোধ করার জন্য লীগ অফ প্রিজ্রেন (১৮৭৮-৮১) এর উত্থান ঘটে।  লীগটি ইসলামী সংহতি এবং স্থিতাবস্থা পুনরুদ্ধারের (১৮৭৮-পূর্ব) সমর্থনকারী একটি সংগঠন হিসাবে শুরু হয়েছিল।  সময়ের সাথে সাথে এতে একটি বৃহৎ আলবেনীয় ভিলায়েত বা প্রদেশ তৈরির মতো আলবেনীয় জাতীয় দাবিও অন্তর্ভুক্ত ছিল যা অটোমান সাম্রাজ্যের পতনের দিকে পরিচালিত করেছিল।  অটোমান সাম্রাজ্য মুসলিম আলবেনীয়দেরকে খ্রিস্টান বলকান রাজ্যগুলির দ্বারা তার ভূখণ্ডে আরও দখলের জন্য একটি বাধা হিসেবে দেখত।  তাই এটি তার মুসলিম উপাদানগুলির মধ্যে উদীয়মান আলবেনীয় জাতীয় অনুভূতি এবং আলবেনীয় ভাষা শিক্ষার বিরোধিতা করেছিল যা অটোমান সাম্রাজ্য থেকে মুসলিম আলবেনীয়দের বিচ্ছিন্ন করবে।  এই সময়ে অটোমান সাম্রাজ্য প্যান-ইসলামিক পরিচয়ের প্রতি আবেদন জানায় এবং মুসলিম আলবেনিয়ানদের সান্ত্বনা দেওয়ার চেষ্টা করে, উদাহরণস্বরূপ, তাদের প্রধানত ইম্পেরিয়াল প্যালেস গার্ডে নিয়োগ করে এবং তাদের অভিজাত সামাজিক-রাজনৈতিক এবং অন্যান্য সুযোগ-সুবিধা প্রদান করে।   তৎকালীন মুসলিম আলবেনিয়ান অভিজাতদের মধ্যে, যদিও অটোমান কেন্দ্রীয় সরকারের নিয়ন্ত্রণ সম্পর্কে আপত্তি ছিল, তারা রাষ্ট্রীয় বেসামরিক, সামরিক এবং অন্যান্য কর্মসংস্থানের উপর নির্ভরশীল ছিল।  সেই অভিজাতদের জন্য, সাম্রাজ্যের মধ্যে থাকার অর্থ ছিল বলকান অঞ্চলে আলবেনিয়ানরা একটি গতিশীল এবং প্রভাবশালী গোষ্ঠী ছিল, যখন একটি স্বাধীন আলবেনিয়ার মধ্যে শত্রু খ্রিস্টান প্রতিবেশীদের দ্বারা বেষ্টিত এবং অন্যান্য ইউরোপীয় শক্তির নির্দেশের জন্য উন্মুক্ত ছিল।  যুদ্ধ এবং সামাজিক-রাজনৈতিক অস্থিতিশীলতার ফলে অটোমান আমলের শেষের দিকে বলকান অঞ্চলে কিছু মুসলমানের মধ্যে অটোমান সাম্রাজ্যের সাথে পরিচয় বৃদ্ধি পায়, যা *মুসলিম* এবং *তুর্ক* শব্দ দুটিকে সমার্থক করে তোলে।  এই প্রসঙ্গে, সেই যুগের মুসলিম আলবেনিয়ানদের *তুর্ক* শব্দটি প্রদান করা হয়েছিল এবং গ্রহণ করা হয়েছিল, যদিও তারা জাতিগত তুর্কিদের থেকে নিজেদের দূরে রাখতে পছন্দ করত।   সমসাময়িক সময়েও বলকান খ্রিস্টান জনগোষ্ঠীর মধ্যে এই প্রথা কিছুটা অব্যাহত রয়েছে, যারা এখনও মুসলিম আলবেনিয়ানদের *তুর্কি*, *তুর্কি-আলবেনিয়ান* বলে উল্লেখ করে, প্রায়শই অবমাননাকর অর্থ এবং ঐতিহাসিক নেতিবাচক সামাজিক-রাজনৈতিক প্রতিক্রিয়া সহ।       এই সময়ে হার্জেগোভিনা বিদ্রোহের (১৮৭৫) কারণে হার্জেগোভিনা মোস্তার অঞ্চল থেকে অল্প সংখ্যক স্লাভিক মুসলিম, বসনিয়ানরা স্থানান্তরিত হয়েছিল এবং পডগোরিকা থেকে মন্টিনিগ্রিন বাহিনী কর্তৃক বহিষ্কৃত (১৮৭৮) স্লাভিক মুসলিমরা উভয়ই উত্তর-পশ্চিম আলবেনিয়ার কয়েকটি বসতিতে বসতি স্থাপন করেছিল।    
চিত্র:VlorëMoscheeNeshat_Pashaj.JPG|alt=Mosque of Neshat Pasha in Vlorë.| ভলোরে নেশাত পাশার মসজিদ।
চিত্র:07Tirana_Et'hem_beu_Mosque01.jpg|alt=Et'hem Bey Mosque, one of the oldest mosques in Tiranë.| এথেম বে মসজিদ, তিরানের প্রাচীনতম মসজিদগুলির মধ্যে একটি।
চিত্র:Gjirokastër_Mosque(Xhamia_e_Pazarit).jpg|alt=Bazaar Mosque in Gjirokastër.| জিরোকাস্তরের বাজার মসজিদ ।
চিত্র:Pazari_i_Ri.jpg|alt=Kokonozi Mosque in Tiranë.| তিরানে কোকোনোজি মসজিদ ।
চিত্র:Gjirokastër_-_Teqe_Mosque.JPG|alt=Teqe Mosque in Gjirokastër.| জিরোকাস্তেরের তেকে মসজিদ ।
চিত্র:Tirana_-_Colourful_houses_at_Lana.jpg|alt=Tanners' Mosque in Tiranë.| তিরানে ট্যানার্স মসজিদ ।


## আরো দেখুন

* আলবেনিয়ায় ইসলাম
** আলবেনিয়ায় ইসলাম (১৯১৩-১৯৪৪)
** আলবেনিয়ার গণসমাজতান্ত্রিক প্রজাতন্ত্রে ইসলাম
* অটোমান আলবেনিয়ার ইতিহাস
* আলবেনীয় জাতীয় জাগরণ

## তথ্যসূত্র

### উদ্ধৃতি

### সূত্র
 
বিষয়শ্রেণী:সুন্নি ইসলাম
বিষয়শ্রেণী:উসমানীয় আলবেনিয়া
বিষয়শ্রেণী:আলবেনিয়ায় ইসলাম